นิกเกอิปิดเช้าพุ่ง 301.97 จุด รับกรีซบรรลุดีลเจ้าหนี้
นิกเกอิปิดเช้าพุ่ง 301.97 จุด รับกรีซบรรลุดีลเจ้าหนี้
14 ก.ค. 2558

ดัชนีนิกเกอิตลาดหุ้นโตเกียวปิดภาคเช้าพุ่งขึ้นแข็งแกร่งในวันนี้ โดยดัชนีนิกเกอิปิดภาคเช้าพุ่งขึ้น 301.97 จุด หรือ 1.50% แตะที่ 20,391.74 จุดเนื่องจากนักลงทุนขานรับข่าวกรีซและกลุ่มเจ้าหนี้ยูโรโซนที่สามารถบรรลุข้อตกลงเมื่อวานนี้ ซึ่งจะเปิดทางให้กรีซสามารถรับความช่วยเหลือด้านการเงินรอบใหม่
ตลาดหุ้นโตเกียวปรับตัวขึ้นตั้งแต่ตลาดเปิดทำการ เพราะได้แรงหนุนจากการที่กรีซและกลุ่มเจ้าหนี้ยูโรโซนสามารถบรรลุข้อตกลงกันได้เมื่อวานนี้ โดยกรีซจะได้รับความช่วยเหลือด้านการเงินครั้งใหม่หากกรีซดำเนินการปฏิรูปด้านการคลังตามที่กลุ่มเจ้าหนี้กำหนด
หุ้นกลุ่มหลักทรัพย์พุ่งขึ้นแข็งแกร่งสุด โดยหุ้นไดวา ซิเคียวริตีส์ พุ่งขึ้น 3.2% ขณะที่หุ้นกลุ่มส่งออกพุ่งขึ้นหลังจากเงินเยนอ่อนค่าลงเมื่อเทียบกับดอลลาร์ โดยหุ้นไดกิ้น อินดัสทรีส์ ปรับขึ้น 1.5% และหุ้นฟานุค ดีดตัวขึ้น 1.4%
               